NARVACAN, Ilocos Sur. Imbes nga ikan ti banniitanna, ti saka ti kaduana ti linawinan ti maysa a mangalap ditoy.
Nabigbig ti biktima a ni Erwin Aquino, residente iti Quinarayan idinto a nainaganan ti suspetsa a ni Alejo Blanco, residente iti Camarao iti daytoy met laeng nga ili.
Iti pulong ti biktima iti polis, kinunana a napan nagbanniit iti kabaybayan ti Santa idi malabsanna ti suspetsa nga agbanbanniit met.
Mapapati nga inggagara ti suspek a binanniitan ti saka ti biktima a puon ti nakasugatan ti naud-udi.
Kinuna pay ti biktima a tinutokan ti suspek iti kutsilio.
Naitaray ti biktima iti ospital para iti pannakaagasna.
ilo_Latn ilo_Latn ilo_Latn ilo_Latn ilo_Latn ilo_Latn